María del Monte

**María del Monte Tejado Algaba**, nada en Sevilla o 26 de abril de 1962, é unha cantante española de sevillanas e de copla, así como presentadora de radio e televisión.

En 2025 foi Medalla de Ouro ao Mérito nas Belas Artes.

## Traxectoria 
Filla de Bibiana Algaba Barragán (1925) e de Antonio Tejado Vargas († 2005), é a menor de cinco irmáns, e a única muller. Tras gañar o concurso televisivo *Gente joven*, onde a final celebrouse en Ceuta, editou o seu primeiro disco. O segundo, titulado *Cántame sevillanas* converteuse en pouco tempo nun éxito, conseguiu 3 discos de platino, o seu tema máis popular foi *Cántame*, este tema que fala sobre o camiño cara a El Rocío fixo que empezase a ser popular en España, especialmente enmarcada dentro do chamado "Boom das sevillanas". Co paso do tempo e con varios discos conseguiu gañarse ao público e é chamada "Raíña das sevillanas" por un dos seus discos con ese nome.

Ademais da súa actividade artística como cantante de sevillanas e no mundo da copla, María del Monte é presentadora de programas en radio e televisión. En 1993-1994 presenta *Vamos juntos* de Canal Sur Radio. En 1995 pasa a ser presentadora en televisión, onde traballa para a terceira cadea no espazo semanal *Quédate con la copla*. Colaborou nos programas *Gente joven* de TVE en 1982, *Los debates de Hermida* en Antena 3 (2000), e en *El Show de Flo* en laSexta. En TVE presenta *La canción de mi querer*, *Esa copla me suena* (1998), *Especial Feria de Abril*. En 2000 ficha por Canal Sur Televisión e presenta *Cántame* (2000), *Contigo* (ata a tempada 2002), galas de verán e *Nochebuena flamenca* (2003), en 2004 presenta o Especial de Noiteboa, un ano máis tarde traballa para Forta en *Shalakabula*. Posteriormente presenta as galas de primavera, así como o especial *10 anos de Rocío* e o programa especial Rocío Jurado, un ano despois, tamén participou no programa concurso de TVE *¡Mira quién baila!* en 2005, e presenta o seu popular magazine diario en Canal Sur Televisión: *La tarde con María*.

En 2012 participa na segunda edición do exitoso programa de Antena 3 *Tu cara me suena*.

En 2022 tivo importancia para a normalización LGTBIQ+ a súa intervención no pregón no Orgullo Gay en Sevilla.

## Televisión 
* *Gente joven* (1982), en TVE.
* *Quédate con la copla* (1995)
* *Esa copla me suena* (1998), en TVE.
* *Los debates de Hermida* (2000), en Antena 3.
* *El show de Flo* (2000), en laSexta.
* *La canción de mi querer* (2000), en TVE.
* *Cántame* (2000), en Canal Sur.
* *Contigo* (2000-2002), en Canal Sur.
* *Shalakabula* (2005), en Canal Sur.
* *La tarde con María* (2007-2009), en Canal Sur.
* *DEC* (2011), en Antena 3, presentadora. Dia especial (último programa).
* *Tu cara me suena (2012-2013), en Antena 3, concursante.

## Radio 
* *Vamos juntos* (1993-1994), en Canal Sur Radio.

## Discografía 
* *Cántame sevillanas* (1988)
* *Besos de luna* (1989)
* *Acompañame* (1989)
* *Al Alba* (1991)
* *Ahora* (1991)
* *Con el Alma* (1992)
* *Reina de las sevillanas* (1993)
* *He Intentado Imaginar* (1996)
* *Cartas de Amor* (1998)
* *Digan lo que digan* (1998)
* *De Siempre: Antología de las Sevillanas volumen I* (1999)
* *El dolor del amor: Antología de las Sevillanas volumen II* (2000)
* *Con otro aire* (2002)
* *Cosas de la vida: Antología de las sevillanas Volumen III* (2003)
* *Olé, Olé* (2004)
* *Un Chaparrón* (2005)
* *Cómo te echo de menos'' (2011)

## Notas